**НАЦРТ**

На основу члана 9.став 4 Закона о финансијској подршци породици са децом („Службени гласник РС", бр. 16/2002,115/2005 и 107/2009) и члана 37. Статута Града Ниша („Службени лист Града Ниша",број 88/2008 и 143/2016),

Скупштина Града Ниша, на седници од 2017. године, донела је

**О Д Л У К У О ИЗМЕНАМА ОДЛУКЕ**

**О ПРАВУ НА НАКНАДУ ДЕЛА ТРОШКОВА БОРАВКА ДЕЦЕ У ПРЕДШКОЛСКОЈ УСТАНОВИ ЧИЈИ ЈЕ ОСНИВАЧ ДРУГО ПРАВНО ИЛИ ФИЗИЧКО ЛИЦЕ**

**Члан 1**.

У Одлуци о праву на накнаду дела трошкова боравка деце у предшколској установи чији је оснивач друго правно или физичко лице („ Службени лист Града Ниша" бр.105/2015 и 115/16), мења се члан 2. Одлуке и гласи:

„Члан 2.

Средства за остваривање права из члана 1.ове одлуке обезбеђују се у зависности од финансијских могућности у буџету Града Ниша за сваку буџетску годину.“

**Члан 2.**

У Одлуци у члану 3. брише се „у радној 2016/2017 години“

**Члан 3.**

У члану 4, 5. и 7. речи „управи надлежној за послове дечије заштите“ замењују се речима „Градска управа Града Ниша – Секретаријат надлежан за послове дечије заштите“ у одговарајућем падежу.

**Члан 4.**

Ова одлука ступа на снагу осмог дана од дана објављивања у „Службеном листу Града Ниша“.

Број

У Нишу,\_\_\_\_\_\_\_\_\_2017. године

**СКУПШТИНА ГРАДА НИША**

**ПРЕДСЕДНИК**

Мр РАДЕ РАЈКОВИЋ

**О Б Р А З Л О Ж Е Њ Е**

Скупштина Града Ниша је донела Одлуку о праву на накнаду дела трошкова боравка деце у предшколској установи чији је оснивач друго правно или физичко лице на седници од 28.12.2015. године за радну 2015/2016 годину и Измену Одлуке на седници од 07.10.2016. године за радну 2016/2017 годиину („ Службени лист Града Ниша" бр.105/2015 и 115/16).

Како је одлука урађена у складу са позитивним законским прописима који регулишу ову материју, представља општи акт, а не појединачни, чија је примена независна од радне године већ од финансијских могућности града и дефинисаних буџетских срестава за имплементацију ове програмске активности, овом изменом регулисаће се њена примена у наредном периоду.

Одлуком о буџету града Ниша за 2017. годину у оквиру програма 11, програмска активност 0901-0006, функција 040, за позицију 179/6 – Накнада дела трошкова боравка деце у предшколским установама чији је оснивач друго правно или физичко лице, планирана су средства у износу од 22.000.000 динара која су довољна за реализацију ове одлуке до октобра 2017. године. За реализацију ове одлуке у овој као и у наредним буџетским годинама, обезбеђиваће се средства у зависности од финансијских могућности Града Ниша.

Статут Града Ниша ("Службени лист града Ниша", бр.88/08 и 143/2016) и Одлука о Градској управи Града Ниша ("Службени лист града Ниша", 143/2016), дефинисали су организационе промене у функционисању органа Града, па је члан 3. Одлуке о измени Одлуке о праву на накнаду дела трошкова боравка деце у предшколској установи чији је оснивач друго правно или физичко лице усаглашавање текста са позитивним законским прописима.

С Е К Р Е Т А Р

Мирјана Поповић